CELEX: 62017CN0627
Language: hu
Date: 2017-11-08 00:00:00
Title: C-627/17. sz. ügy: Az Okresný súd Dunajská Streda (Szlovákia) által 2017. november 8-án benyújtott előzetes döntéshozatal iránti kérelem – ZSE Energia a.s. kontra RG

5.2.2018   
            
            
               HU
            
            
               Az Európai Unió Hivatalos Lapja
            
            
               C 42/3
            
         Az Okresný súd Dunajská Streda (Szlovákia) által 2017. november 8-án benyújtott előzetes döntéshozatal iránti kérelem – ZSE Energia a.s. kontra RG
   (C-627/17. sz. ügy)
   (2018/C 042/06)
   Az eljárás nyelve: szlovák
   
      A kérdést előterjesztő bíróság
   
   Okresný súd Dunajská Streda
   
      Az alapeljárás felei
   
   
      Kérelmező (felperes): ZSE Energia a.s.
   
      Ellenérdekű fél (alperes): RG.
   
      Az eljárásban részt vesz: ZSE Energia CZ s.r.o.
   
      Az előzetes döntéshozatalra előterjesztett kérdések
   
   
            
               1)
            
            
               Úgy kell-e értelmezni „az egyik félnek” a kis értékű követelések európai eljárásának bevezetéséről szóló, 2007. július 11-i 861/2007/EK európai parlamenti és tanácsi rendelet (1) (HL 2007. L 199., 1. o.; a továbbiakban: 861/2007 rendelet) 3. cikkének (1) bekezdése szerinti fogalmát, hogy az magában foglalja a „beavatkozót” is, vagyis az eljárásban részt vevő olyan jogalanyt, aki nem kérelmező (felperes) és nem is ellenérdekű fél (alperes), de a kérelmező (felperes) vagy az ellenérdekű fél (alperes) támogatása céljából belép az eljárásba?
            
         
            
               2)
            
            
               Abban az esetben, ha a „beavatkozó” nem tekinthető a 861/2007 rendelet 3. cikkének (1) bekezdése értelmében vett „félnek”:
               a 861/2007 rendelet hatálya alá tartozik e a szóban forgó rendelet 2. cikkének a 3. cikk (1) bekezdésével összefüggésben értelmezett (1) bekezdése alapján a kérelmező (felperes) és az ellenérdekű fél (alperes) közötti, a 861/2007 rendelet [I.] melléklete szerinti „A” formanyomtatványon indított eljárás, ha az említettek állandó lakóhelye ugyanabban a tagállamban van, ahol az eljáró bíróság székhelye is található, és kizárólag a „beavatkozó” állandó lakóhelye van valamely másik tagállamban?
            
         
      (1)  HL 2007. L 199. 1. o.